ᱵᱤᱡᱚᱭ ᱞᱚᱠᱷᱢᱤ ᱯᱚᱱᱰᱤᱛ

ᱵᱤᱡᱚᱭ ᱞᱚᱠᱷᱢᱤ ᱯᱚᱸᱰᱤᱛ ᱵᱷᱟᱨᱚᱛ ᱨᱤᱱᱤᱡ ᱯᱩᱭᱞᱩ ᱢᱟᱨᱟᱝ ᱢᱚᱱᱛᱨᱤ ᱯᱚᱸᱰᱤᱛ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱭᱤᱡ ᱢᱤᱥᱨᱟᱭ ᱛᱟᱦᱮᱸ ᱠᱟᱱᱟ ᱾ ᱵᱷᱟᱨᱚᱛ ᱨᱮᱭᱟᱜ ᱯᱷᱩᱨᱜᱟ.ᱞ ᱦᱩᱞᱥᱟ.ᱭ ᱨᱮ ᱵᱤᱡᱚᱭ ᱞᱚᱠᱷᱢᱤ ᱯᱚᱸᱰᱤᱛ ᱫᱚ ᱟᱡᱟᱜ ᱟ.ᱰᱤ ᱜᱚᱱᱚᱝ ᱟᱱ ᱡᱚᱜᱽᱫᱟᱱ ᱮ ᱮᱢ ᱞᱮᱜᱼᱟ ᱾

ᱡᱤᱭᱚᱱᱤ

ᱱᱩᱭᱟᱜ ᱡᱟᱱᱟᱢ ᱫᱚ ᱑᱘ ᱚᱜᱚᱥᱴ ᱑᱙᱐᱐ ᱥᱟᱞᱮᱨᱮ ᱜᱟᱱᱫᱷᱤᱼᱱᱮᱦᱨᱩ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱᱟ ᱾ ᱩᱱᱤᱭᱟᱜ ᱥᱮᱪᱮᱫᱼᱪᱮᱢᱮᱫ ᱫᱚ ᱵᱟ.ᱲᱛᱤ ᱞᱮᱠᱟᱛᱮ ᱚᱲᱟᱜ ᱨᱮᱜᱮ ᱦᱩᱭ ᱞᱮᱱᱟ ᱾ ᱑᱙᱒᱑ ᱥᱟᱞᱮᱨᱮ ᱩᱱᱤ ᱫᱚ ᱠᱟᱴᱷᱤᱭᱟᱣᱟᱰᱟ ᱨᱤᱱᱤᱡ ᱧᱩᱛᱩᱢᱟᱱ ᱩᱠᱤᱞ ᱨᱚᱧᱡᱤᱛ ᱥᱤᱛᱟᱨᱟᱢ ᱯᱚᱸᱰᱤᱛ ᱥᱟᱶ ᱵᱟᱯᱞᱟ ᱦᱩᱭ ᱮᱱᱟ ᱾ ᱜᱟᱱᱫᱷᱤᱡᱤ ᱧᱮᱞ ᱠᱟᱛᱮ ᱟᱢ ᱦᱚᱸ ᱯᱷᱩᱨᱜᱟ.ᱞ ᱞᱟ.ᱜᱤᱫ ᱦᱩᱞᱥᱟ.ᱭ ᱨᱮ ᱥᱮᱞᱮᱫᱚᱜ ᱮ ᱮᱛᱚᱦᱚᱵ ᱠᱮᱫᱼᱟ ᱾ ᱩᱱᱤ ᱡᱚᱛᱚ ᱦᱩᱞᱥᱟ.ᱭ ᱨᱮᱜᱮ ᱢᱟᱬᱟᱝ ᱨᱮᱭ ᱛᱟᱦᱮᱸᱱᱟ, ᱡᱤᱦᱚᱞ ᱮ ᱥᱮᱱᱚᱜᱼᱟ, ᱨᱟᱲᱟ ᱦᱟ.ᱡᱩᱜ ᱟᱭ ᱟᱨ ᱦᱚᱸ ᱦᱩᱞᱥᱟ.ᱭ ᱨᱮᱭ ᱥᱮᱞᱮᱫᱚᱜᱼᱟ ᱾ ᱩᱱᱤ ᱟᱡ ᱡᱟᱶᱟᱭ ᱫᱚ ᱵᱷᱟᱨᱚᱛ ᱨᱮᱭᱟᱜ ᱯᱷᱩᱨᱜᱟ.ᱞ ᱞᱟ.ᱜᱤᱫ ᱛᱚᱨᱟᱣ ᱮᱫ ᱦᱩᱞᱥᱟ.ᱭ ᱨᱮ ᱜᱚᱲᱚᱭ ᱮᱢ ᱮᱫ ᱫᱩᱥᱤ ᱠᱟᱛᱮ ᱦᱟ.ᱲᱤ ᱠᱮᱫᱮ ᱛᱮᱠᱚ ᱞᱚᱠᱷᱱᱚᱣ ᱨᱮᱭᱟᱜ ᱡᱤᱦᱚᱞ ᱠᱷᱟᱱᱟ ᱨᱮᱠᱚ ᱥᱟᱸᱵᱟᱣ ᱠᱟᱫᱮᱭᱟ ᱾ ᱡᱟᱦᱟᱸᱨᱮ ᱩᱱᱤᱭᱟᱜ ᱡᱤᱣᱤ ᱵᱟ.ᱛᱤ ᱫᱚ ᱡᱟᱭᱡᱩᱜᱮ ᱞᱟ.ᱜᱤᱫ ᱤᱬᱤᱡ ᱥᱟ.ᱨᱤ ᱮᱱᱟ ᱾ ᱩᱱᱤ ᱫᱚ ᱵᱷᱟᱨᱚᱛ ᱨᱤᱱᱤᱡ ᱯᱩᱭᱞᱩ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱭᱤᱡ ᱢᱤᱥᱨᱟᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭᱤᱡ ᱦᱚᱯᱚᱱ ᱮᱨᱟ ᱤᱸᱫᱽᱨᱟ ᱜᱟᱱᱫᱷᱤ ᱥᱩᱯᱩᱨ ᱑᱓ ᱵᱚᱨᱥᱚ ᱫᱷᱟ.ᱵᱤᱡ ᱵᱷᱟᱨᱚᱛ ᱨᱮᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟ ᱛᱮᱭ ᱛᱟᱦᱮᱸ ᱠᱟᱱᱟ ᱾

ᱢᱟ.ᱱᱤᱡ ᱵᱤᱡᱚᱭ ᱞᱚᱠᱷᱢᱤ ᱫᱚ ᱑᱙᱐᱒ ᱥᱟᱞᱮᱨᱮ ᱟ.ᱛᱩ ᱥᱚᱥᱱᱚᱜ ᱟᱨ ᱞᱟᱠᱪᱟᱨ ᱥᱟᱶ ᱩᱯᱨᱩᱢᱚᱜ ᱞᱟ.ᱜᱤᱫ ᱨᱟᱡᱚᱥᱛᱟᱱ ᱨᱮᱭᱟᱜ ᱵᱟᱰᱢᱮᱨ ᱯᱚᱱᱚᱛ ᱨᱮᱭᱟᱜ ᱞᱟᱠᱪᱟᱨᱤᱭᱟ. ᱟ.ᱛᱩ ᱵᱤᱥᱟᱬᱤᱭᱟ ᱨᱮ ᱢᱤᱫ ᱱᱟᱜᱟᱢᱮᱛ ᱮ ᱥᱟᱸᱜᱷᱟᱨ ᱞᱮᱫᱼᱟ ᱾ 

ᱨᱟᱡᱽᱼᱟ.ᱨᱤᱭᱟ. ᱡᱤᱭᱚᱱ

ᱩᱱᱤ ᱫᱚ ᱠᱮᱵᱤᱱᱮᱴ ᱢᱚᱱᱛᱨᱤ ᱦᱩᱭ ᱟᱠᱟᱱᱤᱡ ᱯᱩᱭᱞᱩ ᱵᱷᱟᱨᱚᱛᱤᱭᱟ. ᱛᱤᱨᱞᱟ.ᱭ ᱛᱟᱦᱮᱸ ᱠᱟᱱᱟ ᱾ ᱑᱙᱓᱗ ᱥᱟᱞᱮᱨᱮ ᱩᱱᱤ ᱫᱚ united province ᱞᱟ.ᱜᱤᱱ ᱵᱤᱫᱷᱟᱱ ᱥᱚᱵᱷᱟ ᱨᱮ ᱵᱟᱪᱷᱱᱟᱣ ᱦᱩᱭ ᱮᱱᱟ ᱟᱨ ᱞᱳᱠᱟᱞ ᱥᱮᱞᱯᱷᱼᱜᱚᱵᱷᱚᱨᱱᱢᱮᱴ ᱟᱨ ᱯᱚᱵᱞᱤᱠ ᱦᱮᱞᱛᱷ ᱢᱤᱱᱤᱥᱴᱚᱨ ᱞᱮᱠᱟᱛᱮ ᱥᱮᱞᱮᱫ ᱮ ᱦᱟᱛᱟᱣ ᱠᱮᱫᱼᱟ ᱾ ᱑᱙᱕᱓ ᱥᱟᱞᱮᱨᱮ ᱭᱩᱱᱟᱭᱴᱮᱰ ᱱᱮᱥᱚᱱ ᱢᱚᱦᱟᱥᱚᱵᱷᱚ ᱨᱤᱱᱤᱡ ᱯᱟᱨᱥᱮᱛ ᱦᱩᱭᱩᱜ ᱨᱤᱱᱤᱡ ᱩᱱᱤ ᱫᱚ ᱡᱮᱜᱮᱛ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟ.ᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱨᱟᱡᱽᱼᱯᱟᱞ ᱟᱨ ᱨᱟᱡᱽᱼᱫᱩᱛ ᱞᱮᱠᱟᱱ ᱟ.ᱰᱤ ᱢᱟᱨᱟᱝ ᱢᱟᱨᱟᱝ ᱢᱟ.ᱱ ᱯᱚᱫᱽ ᱨᱮ ᱴᱷᱟᱶᱮ ᱟᱢᱮᱴ ᱟᱠᱟᱫᱼᱟ ᱾ 

ᱩᱱᱤ ᱫᱚ ᱤᱸᱫᱽᱨᱟ ᱜᱟᱱᱫᱷᱤ ᱦᱚᱛᱮᱛᱮ ᱛᱮ ᱞᱟᱜᱟᱣ ᱟᱠᱟᱱ ᱢᱩᱦᱤᱱᱟᱝ ᱦᱚᱸᱭ ᱵᱤᱨᱩᱫᱷ ᱞᱮᱫᱼᱟ ᱟᱨ ᱡᱚᱱᱛᱟ ᱫᱚᱞ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ 

ᱜᱩᱨ

ᱢᱤᱫ ᱰᱤᱥᱮᱢᱵᱚᱨ ᱑᱙᱙᱐ ᱥᱟᱞᱮᱨᱮ ᱰᱮᱦᱨᱟᱰᱩᱱ ᱨᱮᱭᱟᱜ ᱩᱛᱚᱨ ᱴᱚᱴᱷᱟ ᱨᱮ ᱩᱱᱤᱭᱟᱜ ᱜᱩᱨ ᱫᱚ ᱦᱩᱭ ᱞᱮᱱᱟ ᱾  ᱩᱱᱤᱭᱟᱜ ᱜᱩᱨ ᱚᱠᱛᱚ ᱨᱮᱫᱚ ᱜᱟᱢᱟᱢᱤᱭᱟ. ᱱᱚᱭᱚᱱᱛᱟᱨᱟ ᱥᱟᱶᱛᱮ ᱯᱮ ᱦᱚᱲ ᱦᱚᱯᱚᱱ ᱮᱨᱟ ᱠᱚ ᱛᱟᱦᱮᱸ ᱠᱟᱱᱟ ᱾ 

ᱟᱨ ᱦᱚᱸ ᱧᱮᱞ ᱢᱮ

https://en.m.wikipedia.org/wiki/List_of_political_families

ᱥᱟ.ᱠᱷᱭᱟ.ᱛ

https://web.archive.org/web/20121011221841/http://worldleadersindex.org/InternationalOrganisations/UN.html

http://worldleadersindex.org/InternationalOrganisations/UN.html 

https://www.un.org/en/ga/president/bios/bio08.shtml

https://en.m.wikipedia.org/wiki/Vijaya_Lakshmi_Pandit#CITEREFMoraes20084

http://oxforddictionaries.com/definition/Pandit,%2BVijaya 

http://aka1908.com/centennial/history/index.html 

http://timesmachine.nytimes.com/timesmachine/1976/10/31/357037032.html?pageNumber=11

https://www.nytimes.com/1989/05/22/world/new-delhi-journal-sister-burnishes-nehru-s-image-lest-india-forget.html

http://timesmachine.nytimes.com/timesmachine/1977/05/27/356234792.html?pageNumber=8

https://www.batori.in/national/2015/12/10/nayantara-sahgal-delivers-6th-k-p-singh-memorial-lecture/

ᱵᱟᱦᱨᱮ ᱡᱚᱱᱚᱲ

https://archive.org/details/gov.archives.arc.95854

ᱛᱷᱚᱠ:ᱣᱤᱠᱤ ᱞᱳᱵᱽᱥ ᱳᱢᱮᱱ ᱒᱐᱑᱙